《丁巳春言事四归和朱子云赐诗韵》
宋代·姚勉

鲤鱼书来上谁字，斗牛光中湖海士。
梅花腊雪曾会面，桃李春海一弹指。
剥书得诗意雄杰，钟吕惊闻筝笛耳。
懦夫有闻气可作，奸谀未诛神已死。
奴唇争笑乃独否，我心有同固如此。
君家请剑攀折槛，远胜衣绣夸归里。
立朝日少谏多藁，况有竹林老夫子。
百年易了富与贵，万古不磨天此理。
笑骂从渠官欲好，妻凄羞人身不耻。
获禽一朝固可十，天下良工安肯诡。
古人寥寥今不见，举世滔滔此皆是。
蛾眉方遭众发嫉，足音忽动空谷喜。
我欲净洗后土泥，子为快挽天河水。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。